নেপোলিয়ন বোনাপার্ট
নেপোলিয়ন বোনাপার্ট (, উচ্চারণ নাপোলেওঁ বোনাপার্ত), (জন্ম:১৫ই আগস্ট, ১৭৬৯; এজাক্সিউ, করসিকা, মৃত্যু:৫ই মে, ১৮২১; সেন্ট হেলেনা) ছিলেন ফরাসি বিপ্লবের সময়কার একজন জেনারেল। তিনি ফরাসি প্রজাতন্ত্রের প্রথম কনসল ( First Consul ) ছিলেন। তিনি নেপোলিয়ন ১ নামে ১১ নভেম্বর, ১৭৯৯ থেকে ৬ এপ্রিল ১৮১৪ পর্যন্ত ফ্রান্সের সম্রাট ছিলেন এবং পুনরায় ১৮১৫ সালের ২০ মার্চ থেকে ২২ জুন পর্যন্ত স্বল্প সময়ের জন্য ফ্রান্সের সম্রাট ছিলেন। তিনি ইতালির রাজাও ছিলেন। এছাড়া তিনি সুইস কনফেডারেশনের মধ্যস্থাকারী এবং কনফেডারেশন অফ রাইনের রক্ষকও ছিলেন।
ব্ল্যাকফুট পুরাণ
নেটিভ আমেরিকান সংস্কৃতিতে একাধিক সৃষ্টিপুরাণ পাওয়া যায়। এগুলির মধ্যে একটি হল নাপিওয়া-সংক্রান্ত সৃষ্টিপুরাণ। প্রায় প্রত্যেকটি ব্ল্যাকফুট পুরাণেই নাপিওয়ার উল্লেখ পাওয়া যায়। ব্ল্যাকফুট পুরাণে ইনি একটি গুরুত্বপূর্ণ চরিত্র হিসেবে পরিগণিত হন। সূর্য, বৃদ্ধ ও নাপি (নাহ্‌-পি) ইত্যাদি একাধিক নামে নাপিওয়া পরিচিত। কথিত আছে, নাপিওয়া একটি নদীতে ভাসতে ভাসতে একটি কচ্ছপ খুঁজে পান। সেই কচ্ছপের মুখের কাদা দিয়ে তিনি পৃথিবী সৃষ্টি করেন। তিনি কাদা দিয়ে শুধুমাত্র পৃথিবীই সৃষ্টি করলেন না, বরং পুরুষ ও নারীদেরও সৃষ্টি করলেন। মানুষের শিকারের উপযোগী করে নাপিওয়া পোষা বাইসনও সৃষ্টি করলেন। কথিত আছে, তিনি পশু, ঘাস এবং পৃথিবীতে আর সব কিছু সৃষ্টি করেছেন।